හික්කඩුව - තෙල්වත්ත ප්‍රදේශයේ පදිංචි මාස 8 ක් වයසැති නිවුන් දැරියන් දෙදෙනෙකුගේ මවක් ඩෙංගු රෝගය වැළඳීමෙන් ජීවිතක්ෂයට පත්ව තිබෙනවා.ඇගේ සැමියාද ඩෙංගු රෝගය හේතුවෙන් මේවන විට ප්‍රතිකාර ලබන්නේ කරාපිටිය ශික්ෂණ රෝහලේයි.හික්කඩුව - තෙල්වත්ත රජමහා විහාර මාවතේ පදිංචිව සිටි තිළිණි ද සිල්වා මහත්මිය 33 හැවිරිදි තිදරු මවක්.අවුරුදු 6 ක පිරිමි දරුවෙකුගේ සහ මාස 8 ක නිවුන් දැරියන් දෙදෙනෙකුගේ මවක් වන ඇයට ඩෙංගු උණ වැළඳීමෙන් බලපිටිය රෝහලට ඇතුළත් කළේ පසුගිය 28 වැනිදායි.පසුව වැඩිදුර ප්‍රතිකාර සඳහා කරාපිටිය ශික්ෂණ රෝහලට මාරුකර කර ඇතත් ඇය මියගොස් තිබෙනවා.තිළිණිගේ සැමියාද ඩෙංගු රෝගය වැළඳීමෙන් මේවන විට ප්‍රතිකාර ලබන්නේ කරාපිටිය ශික්ෂණ රෝහලේයි.